Seks ungdom til sykehus i Göteborg

SHOPPINGSENTER: Ungdommene var utenfor det populære Nordstan shoppingsenter, i sentrum av Göteborg. Bildet er tatt ved en tidligere anledning. Foto:Espen Braata,Braata, Espen

Slår alarm om kunstig cannabis

﻿

Tilstanden er alvorlig for fire ungdommer som ligger på sykehus etter å ha røyket det kunstige cannabis-dopet Spice.

18. november 2014

Artikkelen er over fem år gammel

-Flere av dem var i så dårlig forfatning at de lå og krøp rundt på fortauet. Man kan få så alvorlige kramper av dette stoffet at man ikke klarer å puste, sier politiinspektør Peter Nydahl ved Göteborg-politiet til Aftonbladet.

Det var mandag ettermiddag og kveld at politiet flere ganger måtte rykke ut til det populære kjøpesenteret Nordstan midt i Göteborg – er yndet reisemål for handleglade nordmenn.

Til sammen seks ungdommer måtte fraktes til sykehus etter å ha røyket det såkalte Spice.

Dopet, som er relativt nytt, er en samlebetegnelse på kunstig cannabis, fremstilt kjemisk og blandet ut med ulike urter. Rusen minner om den man får ved bruk av hasj eller marihuana, men skadene kan være langt mer alvorlige, skriver Aftonbladet.

Det skyldes blant annet at det er vanskelig for brukerne å vite hvor mye kannaboider det er i urteblandingen som røykes, fordi den er kunstig fremstilt og kjøpes ferdig blandet.

Les også:Kloakken avslører narko-Norge (krever abonnement)

Det meste av omsetningen av Spice foregår på internett.

Av de seks ungdommene som ble brakt til sykehus, er altså tilstanden alvorlig for fire av dem.

– Vi har fått inn fem menn og en kvinne. For fire er tilstanden alvorlig, for en er det alvorlig men stabilt, og for den siste er tilstanden stabil, sier Carina Larsson ved Sahgrenska Universitetssykehus til Göteborgs-Posten mandag kveld.

Alle de seks er født tidlig på 1990-tallet, og ble observert av forbipasserende ved Nordstan. En av de seks skal ha forklart til politiet at det var Spice de hadde røykt.

– Jeg har aldri sett lignende; at så mange tas for dette samtidig. Dette er alarmerende, fastslår Nydahl ved Göteborg-politiet.

Ifølge Aftonbladet indikerer antallet henvendelser til Giftinformasjonssentralen at bruken av Spice er sterkt økende: Hittil i år har man fått 345 henvendelser om Spice. I hele 2013 var tallet bare 14.

Publisert: 18.11.14 kl. 02:15

Les også

Mer om Sverige Rus